పోలీస్ టేబుల్పై నరికేసిన కాలు, చెయ్యి.. మరో ముగ్గురితో కలిసి తిన్నానని వెల్లడిడర్బన్, ఆగస్టు 23: అదేదో హాలీవుడ్ సినిమాలో మనుషులను చంపి వారి మాంసాన్ని వండుకు తింటుంటారు సైకోలు! దక్షిణాఫ్రికాలోని పీటర్మారిట్జ్బర్గ్లో అలాంటి సైకోలు నిజంగానే ఉన్నారు. వారిలో ఒకడు తనంత తానే వచ్చి పోలీసులకు లొంగిపోయేదాకా ఈ విషయం బయటకు రాలేదు. ఆ వ్యక్తి గత శుక్రవారం పోలీస్స్టేషన్కు వెళ్లి ‘నరమాంస భక్షణతో విసుగెత్తింది’ అంటూ ఒక కాలు, చెయ్యి టేబుల్ మీద పెట్టడంతో పోలీసులు దిగ్ర్భాంతికి గురయ్యారు. కాస్త తేరుకున్నాక అతణ్ని అదుపులోకి తీసుకున్నారు. తనలాగే మరో ముగ్గురు ఉన్నారని చెప్పడంతో అతణ్ని వెంటబెట్టుకుని వెళ్లి ఎస్ట్కోర్ట్లో గల వారి స్థావరాన్ని కనుగొన్నారు. అక్కడ తనిఖీ చేసిన పోలీసులకు దిమ్మతిరిగిపోయింది. ఆ ఇంట్లో ఎక్కడ పడితే అక్కడ ఉన్న శరీరావయవాలు చూసి వారు మ్రాన్పడిపోయారు. ఆ అవయవాలన్నీ ఒక వ్యక్తివేనా లేకపోతే చాలా మంది వ్యక్తులవా అని తెలుసుకునేందుకు ఫోరెన్సిక్ నిపుణులను పిలిపించి పరీక్షలను చేయిస్తున్నారు. ప్రస్తుతం ప్రధాన నిందితుడు నినో ఎంబతా (32), స్తెంబిసో సిథోల్ (31), లిండోకుహ్లె మసోండో (32), లంగిసాని మగుబానే (30)లను అదుపులోకి తీసుకున్నారు. అయితే, హత్యకు గురైన ఆ మహిళ వివరాలు ఇంకా తెలియరాలేదని చెప్పారు. నినో ఎంబతా తాను నివసించే ప్రాంతంలో ఫెయిత్ హీలర్ (భూత వైద్యుడు)గా పనిచేస్తున్నట్టు తెలిపారు. వీరి వెనక నరమాంస ముఠా ఉన్నట్టు అనుమానిస్తున్న పోలీసులు ఆ దిశగా కూడా కేసును దర్యాప్తు చేస్తున్నారు. అందులో భాగంగా ఇప్పటిదాకా కనిపించకుండా పోయిన వ్యక్తుల వివరాలను బయటకు తీస్తున్నారు. వారి వారి బంధువులను పిలిపించి ఆరా తీస్తున్నారు. కాగా, వారి అరెస్టుల తర్వాత ఎస్ట్కోర్ట్ స్థానికుల నుంచి పోలీసులు వివరాలు సేకరించారు. విచారణలో భాగంగా పోలీసులు నోరెళ్లబెట్టే విషయాలు వెలుగు చూశాయి. దాదాపు 300 మంది స్థానికులు తాము కూడా నరమాంసాన్ని తిన్నట్టు ఒప్పుకొన్నారు.
polies tebulpai narikesina kaalu, cheyyi.. maro mugguritho kalisi tinnaanani velladidarban, aagastu 23: adedo halivud cinemalo manushulanu champi vaari maamsaanni vanduku tintuntaaru saikolu! dakshinaafrikaaloni petermaritzberga alanti saikolu nijamgaane unnaaru. vaarilo okadu tananta taane vachi polisulaku longipoyedaka ee vishayam bayataku raledu. aa vyakti gatha sukravaaram polisstationku velli ‘naramansa bhakshanato visugettindi’ antuu oka kaalu, cheyyi table meeda pettadamtho poliisulu digrbhaantiki gurayyaru. kaasta terukunnaka atanni adupuloki teesukunnaru. tanalaage maro mugguru unnaarani cheppadamtho atanni ventabettukuni velli estcortlo gala vaari sthaavaraanni kanugonnaru. akkada tanikhee chesina polisulaku dimmatirigipoyindi. aa intlo ekkada padithe akkada unna sariiraavayavaalu chusi vaaru mraanpadipoyaaru. aa avayavaalannii oka vyaktivena lekapothe chala mandi vyaktulava ani telusukunenduku forensic nipunulanu pilipinchi pareekshalanu cheyistunnaru. prastutam pradhaana ninditudu nino embata (32), stembiso sithol (31), lindokuhle masondo (32), langisani magubane (30)lanu adupuloki teesukunnaru. ayithe, hatyaku guraina aa mahila vivaraalu inka teliyaraaledani cheppaaru. nino embata taanu nivasinche praantamlo feyit heeler (bhuta vaidyudu)gaa panichestunnattu telipaaru. veeri venaka naramansa mutaa unnattu anumaanistunna poliisulu aa disagaa kuudaa kesunu daryaaptu chestunnaru. andulo bhagamga ippatidaka kanipinchakunda poyina vyaktula vivaraalanu bayataku teestunnaaru. vaari vaari bandhuvulanu pilipinchi aaraa teestunnaaru. kaga, vaari arestula tarvaata estcort sthaanikula nunchi poliisulu vivaraalu sekarinchaaru. vichaaranalo bhagamga poliisulu norellabette vishayaalu velugu chushayi. daadaapu 300 mandi sthaanikulu taamu kuudaa naramaamsaanni tinnattu oppukonnaru.